text: জ্ঞান ফিরতেই মা, বাবা, আল্লাহ বল‌ছে শাহীন - Bartakontho
  ১৮ই অক্টোবর, ২০২১ খ্রিস্টাব্দ , ২রা কার্তিক, ১৪২৮ বঙ্গাব্দ, রাত ৮:৫০
  জ্ঞান ফিরতেই মা, বাবা, আল্লাহ বল‌ছে শাহীন
  প্রকাশিত জুলাই ১, ২০১৯, ২১:১১ অপরাহ্ণ
  আগের চে‌য়ে অনেক ভালো আছে শাহীন। সে এখন সাড়া দিচ্ছে। মা‌ঝে মা‌ঝে মা, বাবা, আল্লাহ বল‌ছে।
  স্বাস্থ্যমন্ত্রী জাহিদ মালিক ঢা‌মে‌কে আজ ১ জুলাই সোমবার বি‌কে‌লে আহত শাহীন‌কে দেখ‌তে এসে এসব কথা ব‌লেন।
  ‌এ সময় তি‌নি ব‌লেন, 'শাহীন আগের চে‌য়ে অনেক বে‌শি ভালো আছে। তার লাইফ সাপোর্ট খুলে দেয়া হয়েছে। য‌দিও এখন তা‌কে অক্সিজেন দি‌য়ে রাখা হ‌য়ে‌ছে। সে 'মা-মা', ও আল্লাহ' বলে ডাকছে। কেউ ডাকলে সাড়া দিচ্ছে। তার অপারেশন সফল হয়েছে, শারিরীক অবস্থার উন্নতি হচ্ছে। ‌যেভা‌বে রোগীর উন্ন‌তি হ‌চ্ছে তা‌তে সে ভালো হ‌য়ে যা‌বে। তার বিষয়ে আমরা আশাবাদী।'
  এ সময় শাহী‌নের চিকিৎসার বিষয়ে তিনি বলেন, 'তার ওষুধপত্র, চিকিৎসা যা যা প্রয়োজন হাসপাতাল থেকে সব দেয়া হচ্ছে। তার প্রতি আমাদের বিশেষ নজর আছে। প্রধানমন্ত্রীও তার খোজ খবর নিচ্ছে।'
  তার উপর হামলার বিষ‌য়ে তিনি বলেন, 'আমরা চাই না কেউ এধরণের সন্ত্রাসী হামলার শিকার হোক।
  সন্ত্রাসীদের কার্যকলাপ স্বরাষ্ট্র মন্ত্রণালয় দেখে। বাংলাদেশে কোনো সন্ত্রাসী অপরাধ করে পার পায়নি, এরাও পাবে না। যদি এখনো গ্রেফতার না হয়, আমি আশা করব মন্ত্রণালয় ও আইনশৃঙ্খলা বাহিনী এ বিষয়ে ব্যবস্থা নি‌বে।'